text: معرفتي بسوشي يوشي ترجع لأكثر من سنه وكان هو أحد الخيارات الي إعتباره تقدم سوشي مقبول لكني أشك اني بستمر بأعنباره واحد منهم, فزيارتي للفرع الجديد بمخرج خمسه صعقني بخدمه سيئه جداً, صحيح ان الديكور والكراسي أفضل بمية مره من فرع التحليه بالرياض لكن ليتهم يتعبون على السوشي مثل ماتعبو على الديكور. 
    
    
    
   طبعاٌ قائمتهم مئلوفه لي فطلبت نفس الطلبات الي أطلبها بالعاده وزودت عليها ياكي سوبا  
    
   والطلبات كانت كالأتي 
    
   تسونامي , جودزلا , وورم اند تندر , هت اند رننق  
    
    
   التقييم 
    
    طلب السوشي كان ناشف وخانس مع ان كل طلب منهم يحوي نكهته الخاصه الا انهم بذاك الوقت قدمولي شي غير الي تعودت عليه والسي وييد الملفوف حول جودزلا و هت اند رننق كان أقل جوده من الي قبل   
    
    
    الياكي سوبا أول مره اطلبها من عندهم وتفاجئت انهم يقدمونها بأعواد سباقتي بدل نودل السوبا اليابانيه والبروتين الي فوقها من دجاج ولحم وربيان كان ذا جوده سيئه جداً يوضح أنه مجمد عندهم لمده ليست بالبسيطه  حتى تحول لبلاستيك لايمكن مضغه غير 
   أن السكر الي بالطبق حسسني أن عندهم سطول سكر وبيتخلصون منها بس ماعرفو وشلون فقالو كل طبق ياكي سوبا كبو عليه سطل , ويوم قلت للشف عن مشكلة السكر قال زين ابذكرك عشان اعدلها لك المره الجايه, المشكله انه مافهم ان التعديل لازم يكون للزباين كلهم مو بس انا وأن ماراح يكون فيه مره جايه 
    
    
   الأجابيات 
    
   ديكور مريح جداً 
    
    
    
   السلبيات 
    
   استقبال جاف وتعامل جاف من العماله 
    
   تغير ملحوض بجودة الأطباق